**Ruga câinelui**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un câine la-nceput de înserare

Stă la geamul Domnului cel mare.

Stă și plânge fără lacrimi și tăcut,

Își șoptește rugăciunea mut.

Ajută-mă Doamne al pământului,

Ia-mi sufletul mic și dă-l vântului,

Să-l simt adiind, să mai pot spera

La o mângâiere, cumva !

Apleacă-te Doamne al pământului

Stăpânul nostru și al gândului.

Tu, ce-ai făcut noapte și zi,

Fă o minune să pot trăi !

Alungă-mi Doamne frica nebună

Ce-mi sparge inima și o face fărâmă !

Și ia-mă Doamne, stăpâne preabun

Du-mă într-un loc mai bun!

În inima mea se așterne tăcere.

Din ochiul meu mic se prelinge durere.

Și frica nebună rămâne și ea,

Atăt a rămas din viața mea.

Mă doare, mi-e frică, mi-e groază și tac.

Degeaba cerșesc o fărâmă de ceas,

Nu-i nimeni cu mine doar moartea mea,

Așteaptă tacută să-și ia prada sa.

Primește-mă Doamne al credinței,

Al bunătății și al umilinței !

Fă pentru mine într-un sfârșit

Să fiu fericit !

Tu, Doamne al sufletelor și al luminii,

Fă o minune și izbăvește câinii !

Dă-le mâncare, apă și un loc,

O mângâiere, puțin noroc.

Noi, îngerii neștiuți ai pământului,

Te rugăm cu puterea gândului,

Dă-i omului suflet și miere

Să nu cunoască durere !